[{"text_idx": "#000005", "text": "Co\u0302r Gwerin yr Eisteddfod yn denu tua 200 i\u2019r practis cynta\u2019"}, {"text_idx": "#000008", "text": "Dros 200 mewn practis cyntaf co\u0302r newydd. Ac mae croeso i ragor ymuno..."}, {"text_idx": "#000009", "text": "Roedd yna groeso cynnes yn ymarfer cyntaf Co\u0302r yr Eisteddfod Genedlaethol yng Nghaernarfon nos Sul. Co\u0302r Gwerin yr Eisteddfod hynny yw, nid Co\u0302r y Gymanfa, sy\u2019n dechrau ar eu hymarferion nos Sul yma, yn digwydd am yn ail."}, {"text_idx": "#000012", "text": "Roedden ni wedi cyrraedd y neuadd yn weddol brydlon, tua deng munud i chwech. A\u2019r hyn a\u2019n trawodd ni\u2019n syth \u2013 rhai ohonon ni wedi bod yn aelodau o go\u0302r yn lled ddiweddar, eraill heb fod mewn co\u0302r ers rhai blynyddoedd \u2013 oedd bod yna ddynion yna. Rhyw ddeg i bymtheg o denoriaid a baswyr yn y canol, a\u2019r rheiny i gyd yn eu seddi cyn i\u2019r holl ferched orffen llifo drwy\u2019r drws. Am braf fydd cael canu yng nghwmni dynion. Er bod yna gorau cymysg mae rhywun yn teimlo ein bod wedi ein gwahanu braidd yn y byd corau yma."}, {"text_idx": "#000013", "text": "Ar o\u0302l i Gwenllian Carr, Pennaeth Cyfathrebu\u2019r Eisteddfod, gymryd ein henwau wrth y drws, aeth pawb i chwilio am seddi. Roedden nhw wedi gosod tua phedair rhes o ugain sedd ond roedd nifer y rhesi wedi dyblu bron erbyn i bawb eistedd. Soniodd rhywun ar y diwedd bod yna 101 ddim ond o altos!"}, {"text_idx": "#000022", "text": "Siom cyn-enillydd Llangollen am \u201cguddio\u2019r Gymraeg\u201d ar wefannau cymdeithasol yr w\u0302yl\nSwyddogion am waredu dyfais yn Llanllwni\nEnwau Cymraeg ar ysgolion Saesneg yn ennyn gwrthwynebiad\nAgor ysgol Saesneg newydd yn \u201cgam yn o\u0302l i addysg Gymraeg\u201d\nRheolwr newydd Caernarfon eisiau i\u2019r chwaraewyr \u201croi bob dim i\u2019r crys\u201d"}]